Diari Oficial de la Generalitat Valenciana


Sumari del DOGV 7086, del 09-08-2013 (2013/7901)

RESOLUCIÓ de 17 de juliol de 2013, de la Universitat Politècnica de València, per la qual es publica l'Acord entre les seccions sindicals i l'administració d'aquesta Universitat Politècnica per prorrogar la vigència i l'aplicació del II conveni col·lectiu del personal laboral al servei de les universitats públiques de la Comunitat Valenciana en l'àmbit de la Universitat Politècnica de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/7901


Data del document
:   17-07-2013

Organisme emissor
:   Universitat Politècnica de València

Tipus de document
:   Resolució

Descriptors 

:   * conveni col·lectiu
    * funció pública

RESOLUCIÓ de 17 de juliol de 2013, de la Universitat Politècnica de València, per la qual es publica l'Acord entre les seccions sindicals i l'administració d'aquesta Universitat Politècnica per prorrogar la vigència i l'aplicació del II conveni col·lectiu del personal laboral al servei de les universitats públiques de la Comunitat Valenciana en l'àmbit de la Universitat Politècnica de València. [2013/7901]  
El dia 5 de juliol de 2013, en l'àmbit de la Universitat Politècnica de València, la representació de l'administració i les seccions sindicals: Central Sindical Independent i de Funcionaris (CSI-F), Comissions Obreres (CCOO), Unió General de Treballadors (UGT) i Sindicat de Treballadors de l'Ensenyament del PV-Instersindical Valenciana (STEPV), van subscriure l'Acord entre administració i seccions sindicals per a la pròrroga de la vigència i l'aplicació del II conveni col·lectiu del personal laboral al servei de les universitats públiques de la Comunitat Valenciana en l'àmbit de la Universitat Politècnica de València.  
  
De conformitat amb el que estableixen l'article 38.8 de la Llei 7/2007, de 12 d'abril, de l'Estatut bàsic de l'empleat públic; així com l'article 83.3 del Reial decret legislatiu 1/1995, de 24 de març, de l'Estatut dels treballadors; l'article quart del vigent conveni col·lectiu, i l'apartat tercer del mateix Acord de 5 de juliol de 2013, aquest Rectorat resol publicar-lo en el Diari Oficial de la Comunitat Valenciana (DOCV).  
  
València, 17 de juliol de 2013.- El rector: Francisco José Mora Mas.  
  
  
ANNEX  
  
Acord de les seccions sindicals de la Universitat Politècnica de València: CSI-F, CCOO, FETE-UGT i STEPV i l'Administració de la Universitat Politècnica de València  
  
Reunits a València el cinc de juliol de dos mil tretze, d'una banda, la representació de l'Administració de la Universitat Politècnica de València i, de l'altra, les seccions sindicals de la Universitat Politècnica de València: Central Sindical Independent i de Funcionaris (CSI-F), Comissions Obreres (CCOO), Unió General de Treballadors (UGT) i el Sindicat de Treballadors de l'Ensenyament del PV-Instersindical Valenciana (STEPV).  
De conformitat amb el que estableix l'article 38.8 de la Llei 7/2007, de 12 d'abril, de l'Estatut Bàsic de l'Empleat Públic, així com l'article 83.3 del Reial Decret Legislatiu 1/1995, de 24 de març, de l'Estatut dels Treballadors, i l'article quart del conveni col·lectiu vigent,  
  
  
MANIFESTEN  
  
L'article 86.3, in fine, de l'Estatut dels Treballadors estableix que «Transcorregut un any des de la denúncia del conveni col·lectiu sense que s'haja acordat un nou conveni o dictat un laude arbitral, aquell perd, llevat que hi haja pacte en contra, vigència i s'ha d'aplicar, si n'hi ha, el conveni col·lectiu d'àmbit superior que siga d'aplicació».  
El conveni col·lectiu vigent va ser denunciat i es manté en vigor d'acord amb el que estableix l'article quart.  
Considerant la redacció del paràgraf esmentat de l'article 86.3 de l'Estatut dels Treballadors introduïda pel Reial Decret 3/2012, de 6 de juliol, de mesures urgents per a la reforma del mercat laboral (BOE 11.02.2012), amb la modificació quant al termini d'un any produïda per la Llei 3/2012, de 6 de juliol (BOE 07.07.2012), que en la disposició transitòria quarta estableix que «els convenis col·lectius que ja estiguen denunciats en la data d'entrada en vigor d'aquesta llei, el termini d'un any a què es refereix l'apartat 3 de l'article 86 de l'Estatut dels Treballadors, en la redacció que en fa aquesta llei, comença a computar-se a partir de la data d'entrada en vigor esmentada».  
Així doncs, els representants d'ambdues parts,  
ACORDEN  
  
Primer  
Prorrogar la vigència i l'aplicació del II Conveni Col·lectiu del Personal Laboral al Servei de les Universitats Públiques de la Comunitat Valenciana en l'àmbit d'aquesta Universitat, fins que no s'aconseguisca un acord que el substituïsca.  
  
Segon  
Aquesta pròrroga es pacta i s'exceptuen els articles i les clàusules del conveni, així com els acords i pactes que el despleguen, que per norma superior són o han sigut modificats, i esdevenen inaplicables. L'aplicació del II conveni col·lectiu no pot vulnerar la legislació vigent en cada moment i hi queda supeditada.  
  
Tercer  
Aquest acord entra en vigor el dia de la signatura i s'ha de publicar en el Diari Oficial de la Comunitat Valenciana (DOCV) i en el Butlletí Oficial de la Universitat Politècnica de València (BOUPV).